DatingBuzz South Africa - Member Profile: Salus
Block Him / Report Abuse	Salus
Ietwat van 'n werkholis
2016 is die jaar wat my lewe gaan verander. 'n Nuwe huis, 'n nuwe kat en 'n nuwe vrou is wat ek my ten doel stel.
Ek is nou twee jaar alleen, en ek gaan verslaaf raak aan die alleenheid as ek nie 'n plan maak nie. Ek is besig om 'n huis te koop met dertien lang dennebome in die erf. Ek het groen vingers en kan nie wag om my fantasie-tuin te maak nie.
Dan is daar die kat. Ek is 'n kat-mens, en na my kat se dood drie jaar terug, is dit tyd vir 'n nuwe kat. Dalk 'n Russian Blue.
En dan die vrou...
Ek is ietwat van 'n werkholis wat lang ure werk, en na-ure my besig hou met werk. My werk is my passie. Ek het 'n baie interessante professie, en sal jou baie dinge kan vertel en kan leer. Maar as ek obessief raak oor iets, wil ek die ruimte he om agter my rekenaar te sit en te skryf.
Maar ek dring daarop aan om naweke uit te eet en wyn te drink, en om iewers tussendeur teater en kunste te besoek. Ek wil reis, plekke besoek en nuwe dinge leer. En ek wil dit saam met jou doen.
Maar dan is daar ook naweke waar ek op kursusse is. Ek kan nogal obsessief oor akademie raak. En jy sal vol genoeg in en van jouself moet wees om my te los om om my obsessies uit te leef. Ek het al internasionale erkenning vir my werk gekry.
Ek is saggeaard, liefdevol en tog ingestel om my maat se behoeftes en hou daarvan om my maat tevrede te stel.
Dalk iemand van baie kontraste.
Daar is enkele kwessies wat vir my baie belangrik is:
1. Ek het in my lewe genoeg gehad van kwaad vroue. As jy nie 'n kwessie rustig, met gesprek en begrip kan oplos nie, hou verby. Ek is klaar met baklei. 2. Oor Godsdiens: ek is spiritueel, en nie noodwendig Godsdienstig nie. Ek gaan nie kerk toe nie, en het besliste menings oor Godsdiens. Ek respekteer nog altyd Godsdiens, en ek het in 'n baie Christelike huis groot geword, maar sien myself nie noodwendig as 'n Christen nie. Ek kan ook nie met ateisme saamleef nie, en glo dat daar 'n Hiernamaals is, maar nie soos die kerk dit in ons kele afdwing nie.
Lyk vir my my selfbeskrywing is te lank, so ek sal hiermee net voortgaan waar ek gestop het.
3. Oor Afrikaans: ek is Afrikaans en is passievol daaroor. Ek het al verhoudinge met 'n paar Engelse meisies gehad, maar 'n Afrikaanse vrou is vir my ononderhandelbaar. Ek lewe en dink en skryf in Afrikaans. Maar ek is geen kampvegter vir Afrikaans nie, en glo om die taal te praat, is die beste geveg wat mens op kan sit. Ek gaan nie veg vir Afrikaans op universiteite nie, inteendeel. My opleiding is in Engels, en dit maak niemand seer nie.
4. Oor politiek: ek is polities liberaal, en ek duld geen rassisme van enige aard nie. Daarvoor is daar net te veel skoonheid in elke mens.
5. Oor 'n foto: ek plaas nie 'n foto van myself nie, aangesien ek professioneel is, nie graag wil he mense moet my herken nie. Ek sal 'n foto so gou moontlik vir jou stuur as ons eers gesels. Ek is beslis nie onaantreklik nie. 6. Oor geld: ek verdien redelik goed, maar geld is vir my totaal onbelangrik. As geld vir jou belangrik is, hou verby. Ek is ryk as ek dit kan bekostig om enige boek wat my hart begeer, te kan koop. Duur huise en ontwerpersklere doen niks vir my nie.
7. Ek ondersteun die Blou Bulle, en hoop jy het genoeg empatie om my by te staan in hierdie moeilike tye.